SABINA จับตากำไร Q1 โตดี ตามเศรษฐกิจฟื้น-ลุยจำหน่ายออนไลน์หนุน แนะซื้อเป้า 32 บาท
SABINA จับตากำไรไตรมาส 1/66 โตดี ตามเศรษฐกิจฟื้น-ลุยจำหน่ายออนไลน์หนุน คาดดันทั้งปีนิวไฮแตะ 461 ล้าน แนะซื้อเป้า 32 บาท
SABINA จับตากำไรไตรมาส 1/66 โตดี ตามเศรษฐกิจฟื้น-ลุยจำหน่ายออนไลน์หนุน คาดดันทั้งปีนิวไฮแตะ 461 ล้าน แนะซื้อเป้า 32 บาท
25 เม.ย. 2566

บล.กรุงศรี พัฒนสิน ระบุในบทวิเคราะห์วันนี้ (19 เม.ย.66) ว่า บริษัท ซาบีน่า จำกัด (มหาชน) หรือ SABINA แนะนำราคาเป้าหมาย 32.00 บาท เป็นบริษัทที่มีจุดเด่นด้านแบรนด์, การตลาดและช่องทางจำหน่ายเติบโตตามออนไลน์และร้านค้า บนภาพเศรษฐกิจและการใช้จ่ายเริ่มฟื้นตัว บวกกับแผนงานเชิงรุกของบริษัทออก Collection ใหม่เยอะในปีนี้ โดยเฉพาะ Collection “Braless” มีผลตอบรับดี
โดยคาดกำไรไตรมาส 1/2566 อยู่ที่ 115 ล้านบาท โต 13% เทียบช่วงเดียวกันของปีก่อน และ โต 8% เทียบไตรมาสก่อนหน้า จากทั้งรายได้และ Gross margin ฟื้นตัว และคาดกำไรปี 2566 นิวไฮ 461 ล้านบาท โต 11% เทียบช่วงเดียวกันของปีก่อน
ด้านราคาหุ้นซื้อขาย PER23F 20.5 เท่า มองยังเป็นจุดเข้าลงทุนได้ และต่ำกว่ากลุ่มอิงบริโภคซึ่งซื้อขาย 25-30 เท่า โดยมองเป็นอีกหุ้นในกลุ่มอิงบริโภคที่กำไรไตรมาส 1/2566 ดี และกำลังมีโมเมนตัมบวก จากการใช้จ่ายรวมฟื้นตัว และแผนงานบริษัทเชิงรุก ภาพระยะกลางยาว เติบโตตามการบริโภค และ E-Commerce